CELEX: 62018TN0377
Language: sl
Date: 2018-06-20 00:00:00
Title: Zadeva T-377/18: Tožba, vložena 20. junija 2018 – Intercept Pharma in Intercept Pharmaceuticals/EMA

3.9.2018   
            
            
               SL
            
            
               Uradni list Evropske unije
            
            
               C 311/13
            
         
      Tožba, vložena 20. junija 2018 – Intercept Pharma in Intercept Pharmaceuticals/EMA
      (Zadeva T-377/18)
      (2018/C 311/14)
      Jezik postopka: angleščina
      
         Stranke
      
      
         Tožeči stranki: Intercept Pharma Ltd (Bristol, Združeno kraljestvo) in Intercept Pharmaceuticals, Inc. (New York, New York, Združene države) (zastopniki: L. Tsang, J. Mulryne, E. Amos in H. Kerr-Peterson, Solicitors, in F. Campbell, Barrister)
      
         Tožena stranka: Evropska agencija za zdravila
      
         Predloga
      
      
                  —
               
               
                  Sklep ASK-40399 o razkritju nekaterih dokumentov v skladu z Uredbo št. 1049/2001/ES, ki ga je tožena stranka poslala tožečima strankama 15. maja 2018, naj se razglasi za ničen; in
               
            
                  —
               
               
                  toženi stranki naj se naloži plačilo pravnih in drugih stroškov, povezanih s to zadevo.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  V okviru prvega tožbenega razloga se zatrjuje, da je tožena stranka napačno uporabila pravo pri ugotovitvi, da „sodni postopek“ iz člena 4(2) Uredbe št. 1049/2001/ES v obravnavani zadevi ni bil začet, ker dokumenti niso bili dokumenti, „pripravljeni za namene sodnega postopka“. S pravnega vidika bi tožena stranka morala ugotoviti, da je treba uporabiti izjemo.
               
            
                  2.
               
               
                  V okviru drugega tožbenega razloga se poleg tega oziroma podredno zatrjuje, da bi edini pravno dopustni izid primernega tehtanja na podlagi „poslovnih interesov“ iz člena 4(2) Uredbe št. 1049/2001 bilo sprejetje odločbe o nerazkritju dokumentov ob upoštevanju: (i) močnega zasebnega interesa tožečih strank za izognitev razkritju in (ii) povsem nejasnega in splošnega javnega interesa za razkritje.